UZNESENIE VLÁDY SLOVENSKEJ REPUBLIKY
č. ...
z .... apríla 2020

k návrhu na rozšírenie núdzového stavu podľa čl. 5 ústavného zákona
č. 227/2002 Z. z. o bezpečnosti štátu v čase vojny, vojnového stavu,
výnimočného stavu a núdzového stavu v znení neskorších predpisov, na
uloženie pracovnej povinnosti na zabezpečenie výkonu zdravotnej
starostlivosti u ďalších držiteľov povolenia na prevádzkovanie zariadení ambulantnej zdravotnej starostlivosti a rozšírenie zákazu
uplatňovania práva na štrajk niektorým pracovníkom vyhláseného
uznesením vlády Slovenskej republiky č. 114 z 15. marca 2020

Číslo materiálu:	...	
Predkladateľ:	minister zdravotníctva	
Vláda
A.	A.	schvaľuje
1.	A.1.	návrh na rozšírenie núdzového stavu podľa čl. 5 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov, na uloženie pracovnej povinnosti na zabezpečenie výkonu zdravotnej starostlivosti u ďalších držiteľov povolenia na prevádzkovanie zariadení ambulantnej zdravotnej starostlivosti a rozšírenie zákazu uplatňovania práva na štrajk niektorým pracovníkom vyhláseného uznesením vlády Slovenskej republiky č. 114 z 15. marca 2020;
2.	B.	mení 
3.	B.1.	s účinnosťou od 18. apríla 2020 prílohu k uzneseniu vlády Slovenskej republiky č. 115 z 18. marca 2020 takto: 
príloha k uzneseniu vlády SR číslo 115/2020 sa dopĺňa písmenami j) a k), ktoré znejú:
„j) držitelia povolenia na prevádzkovanie všeobecnej ambulancie,
k) držitelia povolenia na prevádzkovanie špecializovanej ambulancie.“;

1.	C.	ukladá
C.1	s účinnosťou od 18. apríla 2020 podľa čl. 5 ods. 3 písm. b) ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov pracovnú povinnosť zamestnancom subjektov, ktoré boli doplnené do prílohy uznesenia č. 115 z 18. marca 2020 bodom B. 1. tohto uznesenia; 

predsedovi vlády 

C.2. 		zabezpečiť uverejnenie tohto uznesenia vlády v Zbierke zákonov Slovenskej republiky;
 
bezodkladne
 
ministerke kultúry 

C.3. 		zabezpečiť vyhlásenie prijatia tohto uznesenia vlády vo vysielaní Rozhlasu a televízie Slovenska a v TASR;
 
bezodkladne

ministrovi vnútra
 
C.4. 	usmerniť činnosť bezpečnostných rád okresov na realizáciu opatrenia uloženia pracovnej povinnosti;
bezodkladne

prednostom okresných úradov

C.5.	realizovať opatrenia vyplývajúce z čl. 9 ods. 2 a ods. 3, a čl. 10 ods. 2 a ods. 3 ústavného zákona č. 227/2002 Z. z. v znení neskorších predpisov;
bezodkladne

1.	D.	zakazuje
 
D.1. 	s účinnosťou od 18. apríla 2020 uplatňovanie práva na štrajk osobám, ktorým bola uložená pracovná povinnosť podľa bodu C.1. tohto uznesenia. 

Vykonajú: predseda vlády 
       minister vnútra 
                   ministerka kultúry 
       prednostovia okresných úradov

Na vedomie:  prezidentka SR 
                        predseda Národnej rady SR